Краязнаўчая работа ва ўстановах адукацыі па вывучэнні гістарычных помнікаў беларускага і іншых народаў раскрывае не толькі іх культурную, але і духоўную значнасць, іх месца і ролю ў духоўным жыцці краіны. На рэгіянальным этапе Міжнароднага конкурсу дзіцячай творчасці “Прыгажосць Божага свету” ў Слоніме даследчая работа “Праваслаўныя абразы храмаў горада Навагрудка” вучняў сярэдняй школы № 7 Віталя Рытуса і Аляксея Кур’яна заняла першае месца ў намінацыі “Даследаванне”. Усяго ж на гэтым конкурсе вучні Навагрудскага раёна занялі 16 прызавых месцаў з 36, з іх 4 — першыя, 7 — другія і 5 — трэція.